Qozinaki

Qozinaki () — incə doğranmış və qovrulmuş qozun (nadir hallarda fındıq və ya badam) ərinmiş bal ilə qarışdırılması ilə hazırlanan gürcü milli şirniyyatı.

 Adı 
Şirniyyatın adı böyük ehtimalla şirniyyatın əsas hissəsini təşkil edən "qoz" sözündən götürülmüşdür. Qoz sözü, qonşu və gürcülərlə birlikdə yaşayan azərbaycanlıların dilində istifadə edilən sözdür. Qonşu olduqları və Tbilisidə uzun müddət azərbaycan dilinin hakim dil olması səbəbindən Azərbaycan dilindən gürcü dilinə bir çox sözlər keçmişdir.

 Tarixi və hazırlanması 
1868-ci ildə Gürcüstanın "Vaxt" () qəzetində dərc olunmuş yazıda, qoz və ya badam və ərinmiş baldan hazırlanan şirniyyatın resepti verilib.

Vilyam Poxleobkin "Xalqımızın milli mətbəxləri" kitabının "Gürcü mətbəxi" bölməsində qovrulmuş doğranmış qozdan (badam və ya fındıq), qaynadılmış baldan və şəkər tozundan hazırlanmış qozinaki reseptini verir.

Gürcüstanda qozinaki ənənəvi olaraq Milad və Yeni il süfrəsi üçün hazırlanır. Gürcü xalqının qədim dini inancına görə bal və qoz müqəddəs yemək hesab edilərək "Batonebi"yə hədiyyə kimi təqdim edilirdi. Həmçinin, Svanetidə qeyd edilən Lipanali günündə, inanclara görə, ölülərin ruhlarının geri döndüyü yola bal və süd qarışığı səpilir.

Hazırlanması zamanı, reseptdən asılı olaraq, şəkər siropu, bəkməz və ya bal, qoz ləpəsi, ərik çəyirdəyi, günəbaxan, küncüt, badam istifadə edilir.

 İstehsalı 
Qozinaki karamel qrupundan olan şərq şirniyyatıdır. Avrasiya İqtisadi Birliyində tətbiq olunan Belarus Respublikasının "Şəkər şirniyyatları. Ümumi spesifikasiyalar" standartı Qozinakini "karamel istehsalının şəkər şirniyyatı" kimi təyin edir.

 İstinadlar 

Kateqoriya:Gürcüstan mətbəxi